Kan jeg blive fritaget for møder og jobsøgning?
Du kan blive fritaget for jobsøgning, møder og aktivering, hvis du inden for de næste 6 uger skal på barselsorlov. Orloven skal være af mere end en måneds varighed. Kontakt dit lokale jobcenter – de står for at udstede fritagelsen. OBS: Gælder ikke ved afholdelse af fædreorlov på to ugers varighed i forbindelse med fødslen. Hvis dit kontaktforløb er tilknyttet FTFa, fordi du er i begyndelsen af din ledighedsperiode, kan du blive fritaget for at søge job, deltage i møder og aktivering i op til 6 uger inden din barsel. For fritagelse skal du sende en besked via din Mailboks på Tast Selv med området ’Jobsøgning’ og emnet ’Øvrige’ og skrive din terminsdato.